上海世博园区专用交通联络线，即13号线世博专线，共设新天地站至长清路站五站四区间。其中三隻车站（马当路站、卢浦大桥站、世博大道站）属於2010年世界博览会个「世博专线」（或称「世博过江段」），马当路站至世博大道站段垃2010年4月20日投入运营。，作为世博园内专用轨道交通。由于该段全线垃拉世博园区裏向，告咾世博会期间此段线路弗纳入轨道交通运营网络，而是在经过安检搭检票以後免费乘坐。（世博专线马当路站实际作为世博园区个一隻出入口，编号为9号门，而9号线马当路站垃拉园区外，两线需通过地面出站换乘）。世博专线通过垃拉长清路站个7-13联络线，借用9号线个列车，采取双向单线运行个模式。